Proget Gutenberg

Ël Proget Gutenberg a l'é na n'ideassion ëd Michael Hart, che dël 1971 a decidìa che a podìa esse na gran bon-a idèja copiesse ëd test arnomà e amportant ch'a podèisso dventé disponìbij a gràtis për tuti.
Sent volontari ch'a partagiavo cost but as son gionzusse.
Dël 2006, pì che trent'agn pì tard, ël Proget Gutenberg a l'ha na disponibilità d'un total ëd pì che 19.000 euvre an vàire lenghe.

 Descrission 
La filosofìa dël Proget Gutenberg a l'é ëd publiché anformassion, lìber e d'àutri materiaj ch'a son disponìbij al domini pùblich. 

Ambelelà as treuvo d'euvre clàssiche ëd vàire autor ëd diversi pais lìber dal drit d'autor. J'euvre a son ëscrivùe për la pì part an lenga anglèisa.

Le gente a peul lese, dovré e cité liberaman taj anformassion. 

La Biblioteca dël Proget Gutenberg a l'ha tre session: 

 Literatura legera: tanme Alis ant ël pais dle maravije, Peter Pan, Fàule d'Esòp, e via fòrt. 
 Literatura seriosa: tanme la Bibia, ël Lìber ëd Mormon o d'àutri document religios, William Shakespeare, Moby Dick, Ël paradis ëspërdù, La divin-a comedia, e via fòrt. 
 Referense: tanme armanach, enciclopedie, dissionari, e via fòrt.

 Anliure esterne 
 Sit dël Proget Gutenberg


Categorìa:Siense